smcproject/ml-wiki-sentences huggingface dataset:
കക്കോടി പഞ്ചായത്തിൽ 3 തപാലാപ്പീസുകളൂണ്ട്1.
മക്കട 2.
കക്കോടി 3.
കിഴക്കും മുറി(ചാലിൽതാഴം) വിദ്യാഭ്യാസ സ്ഥാപനങ്ങൾ മക്കട പെരിഞ്ചില എ.എൽ.പി. സ്കൂൾ ബദിരൂർ എൽ.പി. സ്കൂൾ മദ്രസത്തുൽ ഇസ്ലാമിയ്യ എൽ.പി. സ്കൂൾ (സ്ഥാപിതം: 1924) മക്കട എ.എൽ.പി സ്കൂൾ (കോത്തടത്ത്) മാതൃബന്ധു യു.പി. സ്കൂൾ കക്കോടി പഞ്ചായത്ത് യു.പി. സ്കൂൾ (ഒറ്റത്തെങ്ങ്) കക്കോടി ഗവ.
ഹൈസ്കൂൾ (അത്താഴക്കുന്ന്) ഗവ.
യു.പി. സ്കൂൾ പടിഞ്ഞാറ്റുമുറി കിരാലൂർ എയുപി സ്കൂൾ (കിരാലൂർ).
ശ്രദ്ധേയരായവർ മക്കട ദേവദാസ് : മലയാള ചലചിത്ര-ടെലിവിഷൻ സീരിയൽ പരമ്പരളിലൂടെ ശ്രദ്ധേയനായ കലാ സംവിധായകൻ ഉണ്ണിമാരൻ ആചാര്യൻ: പതഞ്ചലി യോഗാ റിസർച്ച് സെന്റർ സ്ഥാപകൻ (ചെറുകുളം) പ്രൊഫ. ശോഭിന്ദ്രൻ മാസ്റ്റർ: പ്രമുഖ പരിസ്ഥിതി പ്രവർത്തകൻ അവലംബം പുറംകണ്ണികൾ http://lsgkerala.in/kakkodipanchayat/ Archived 2016-05-27 at the Wayback Machine .
/ http:// lsg.kerala.gov.in/en/PanchayatDirectorate // http://www.lsg.kerala.gov.in/en// http://www.censusindia.gov.in/
സമ്മതിദായകരുടെ ദേശീയ ദിനം (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/National_voters_day സമ്മതിദായകരുടെ ദേശീയ ദിനം (ഇന്ത്യ) ഉപയോഗത്തിനായി കേരളത്തിൽ തയ്യാറാക്കിയ ബാഡ്ജ്
ഓരോ വോട്ടിന്റെയും പ്രാധാന്യം വോട്ടർമാർക്ക്  മനസ്സിലാക്കി കൊടുക്കുന്നതിനും വോട്ടർമാരുടെ പങ്കാളിത്തം പ്രോത്സാഹിപ്പിക്കുന്നതിനും ആയി 1950 ദേശീയ തെരഞ്ഞെടുപ്പ് കമ്മീഷൻ രൂപീകൃതമായ ജനുവരി 25 ന് , സമ്മതിദായകരുടെ ദേശീയ ദിനം ആയി ആചരിക്കുന്നു.
രാജ്യത്തിന്റെ ജനാധിപത്യം മൂല്യങ്ങളെ ഉയർത്തിപ്പിടിക്കാനും ഭരണ വ്യവസ്ഥയിൽ ഓരോ വ്യക്തിക്കും ഉള്ള പങ്കാളിത്തം ഊട്ടിയുറപ്പിക്കുന്നതിനും വേണ്ടി വോട്ടർപട്ടികയില പേരു ചേർത്തുകൊണ്ട് തെരഞ്ഞെടുപ്പുകളിൽ പങ്കാളികളാകുന്നതിന് യുവാക്കളിൽ അവബോധം വളർത്തുന്നതിനും ദേശീയ വോട്ടർ ദിനാചരണത്തിലൂടെ കഴിയുന്നു.
"വോട്ടിംഗിനെ പ്പോലെ മറ്റൊന്നുമില്ല ഞാൻ ഉറപ്പായും വോട്ട് ചെയ്യും " എന്നതാണ് 2024ലെ വോട്ടർ ദിന ആശയം.
ഇന്ത്യൻ തെരഞ്ഞെടുപ്പ് കമ്മീഷൻ സമ്മതിദായകരുടെ ദേശീയ ദിനാഘോഷം സംഘടിപ്പിക്കുന്നത്.
പ്രവർത്തനങ്ങൾ സമ്മതിദായകദിന പ്രതിജ്ഞ.
വോട്ടർപ്പട്ടികയിൽ പുതുതായി പേര് ചേർത്തിട്ടുള്ള പോളിങ് ബൂത്തുകളിലെ 18 വയസുകാരായ യുവവോട്ടർമാർക്ക് തിരിച്ചറിയൽ കാർഡുകൾ വിതരണം ചെയ്യുക.
സംസ്ഥാനതലത്തിലും ജില്ലാ/താലൂക്ക് ആസ്ഥാനങ്ങളിലും എല്ലാ പോളിങ് ബൂത്തുകളിലും ദിനാചരണത്തിന്റെ ഭാഗമായി പൊതുപരിപാടികൾ സംഘടിപ്പിച്ച് പുതുതായി വോട്ടർപ്പട്ടികയിൽ പേര് ചേർത്ത യുവവോട്ടർമാരെ അനുമോദിക്കുക.
പുതുതായി പേരു ചേർത്ത മുഴുവൻ പേരുടെയും ഫോട്ടോ പതിച്ച തിരിച്ചറിയൽ കാർഡുകൾ വിതരണം ചെയ്യുക.
അവലംബം ↑ ↑ പുറം കണ്ണികൾ ഇലക്ഷൻ കമ്മീഷന്റെ വെബ്സൈറ്റ് Archived 2014-02-09 at the Wayback Machine .
സമ്മി (നൃത്തം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Sammi
പഞ്ചാബിലെ ഗോത്രവർഗ്ഗക്കാരുടെ ഇടയിൽ പ്രചാരത്തിലുള്ള ഒരു പരമ്പരാഗത നാടോടി നൃത്തമാണ് സമ്മി .
സ്ത്രീകളാണ് സമ്മി നൃത്തം കളിക്കാറ്.
പഞ്ചാബിലെ സന്തൽ ബാർ എന്ന സ്ഥലത്താണ് ഇതിന് കൂടുതൽ പ്രചാരം.
സന്തൽ ബാർ ഇന്ന് പാകിസ്താന്റെ ഭാഗമാണ്.
ബാസിഗർ , റായ് , ലോബാന , സൻസി മുതലായ ഗോത്രവർഗ്ഗങ്ങളിലെ സ്ത്രീകളാണ് സമ്മി കളിക്കുന്നത്.
സമ്മി ലീ ഇംഗ്ലീഷ് വിലാസം https://ml.wikipedia.org/wiki/Sammy_Lee_(scientist)
ഫെർട്ടിലിറ്റി , കൃത്രിമബീജസങ്കലനം എന്നിവയിൽ വിദഗ്ധനായിരുന്നു സമ്മി ലീ (ജനനം സാമുവൽ ലീ, 1958 - 21 ജൂലൈ 2012) .
ഹോസ്പിറ്റൽ സയന്റിഫിക് കൺസൾട്ടന്റായ അദ്ദേഹം വെല്ലിംഗ്ടൺ ഐവിഎഫ് പ്രോഗ്രാമിലെ മുഖ്യ ശാസ്ത്രജ്ഞനായിരുന്നു.
പുരുഷ വന്ധ്യതയിലെ കൗൺസിലിംഗ് എന്ന അദ്ദേഹത്തിന്റെ പുസ്തകം 1996-ൽ പ്രസിദ്ധീകരിച്ചു.
പ്രധാന പത്ര ലേഖനങ്ങളിൽ അദ്ദേഹം സംഭാവന ചെയ്യുകയും നിരവധി സമകാലിക ടെലിവിഷൻ പ്രോഗ്രാമുകളിൽ പ്രത്യക്ഷപ്പെടുകയും ചെയ്തു.
IVF ചികിത്സയ്ക്കായി എഴുത്തുകാരി തന്നെ ലീയുടെ സഹായം തേടിയതിന് ശേഷം, റെബേക്ക ഫ്രെയിന്റെ (Simon Schuster 2006, ISBN 0-7432-6876-8 ) വൺ ലൈഫ് എന്ന നോവലിലെ കഥാപാത്രമായ ആന്റണി ലിംഗിന്റെ "പ്രചോദനം" അദ്ദേഹമായിരുന്നു.
2010-ൽ, ഫ്രാൻസെസ് ലിന്നിന്റെ ലീയുടെ ജീവചരിത്രം വില്ലിംഗ് ടു ഡൈ ഫോർ ഇറ്റ്, മുറെ പ്രിന്റ് പ്രസിദ്ധീകരിച്ചു.
2012 ജൂലൈ 21 ന് ലീ പെട്ടെന്ന് മരിച്ചു നിലവിലെ ഗവേഷണം
സ്റ്റെം സെൽ ബയോളജി, റീജനറേറ്റീവ് മെഡിസിൻ എന്നീ മേഖലകളിലാണ് ലീയുടെ താൽപ്പര്യങ്ങൾ.
ലണ്ടൻ യൂണിവേഴ്‌സിറ്റി കോളേജിലെ വിസിറ്റിംഗ് പ്രൊഫസറായിരുന്ന അദ്ദേഹം, അനാട്ടമി ഡിപ്പാർട്ട്‌മെന്റിലെ വിവിധ ഗ്രൂപ്പുകളുമായി സഹകരിച്ച്, വിവിധ വളർച്ചാ ഘടകങ്ങളുടെയും ടിഷ്യു കൾച്ചറിന്റെയും ഭാഗമായി ന്യൂറോണൽ/ഗ്ലിയൽ ലൈനേജുകൾ സൃഷ്ടിക്കുന്നതിനുള്ള അസ്ഥിമജ്ജയിൽ നിന്ന് ഉരുത്തിരിഞ്ഞ മെസെൻചൈമൽ സ്റ്റെം സെല്ലുകളുടെ സാധ്യതകൾ പരിശോധിച്ചു.
ലണ്ടനിലെ യൂണിവേഴ്സിറ്റി കോളേജിൽ ബയോമെഡിസിൻ നൈതികത പഠിപ്പിച്ചു.
External links Official web page at UCL Mistakes in IVF CEO of infertility website ↑ ↑ 1 2 ↑ ↑ ↑
സമ്മിറ്റ് (സൂപ്പർകമ്പ്യൂട്ടർ) ഇംഗ്ലീഷ് വിലാസം https://ml.wikipedia.org/wiki/Summit_(supercomputer)
ഓക് റിഡ്ജ് നാഷണൽ ലബോറട്ടറിക്കുവേണ്ടി ഐബിഎം നിർമ്മിച്ച സൂപ്പർ കമ്പ്യൂട്ടറാണ് സമ്മിറ്റ് അഥവാ ഓഎൽസിഎഫ്-4 .
ഇത് ലോകത്തിലെ ഏറ്റവും വേഗതയേറിയ സൂപ്പർ കമ്പ്യൂട്ടറാണ്.
200 പീറ്റാ ഫ്ലോപ്സാണ് ഇതിന്റെ വേഗത.
ഈ സൂപ്പർകമ്പ്യൂട്ടറിലെ ഓരോ നോഡും 500ജിബിയിലധികം മെമ്മറി (ഹൈബാൻവിഡ്ത് ഡിഡിആർ4 എസ്ഡിറാം) ഉൾക്കൊള്ളുന്നു.
ഇത് എല്ലാ സിപിയുവിനും ജിപിയുവിനും ഉപയോഗിക്കാവുന്നതരത്തിലുള്ളതാണ്.
കൂടാതെ 800 ജിബി നോൺ-വോളറ്റയില് റാമും ഉണ്ട്.
ഇത് ബഫർ ആവശ്യത്തിനും അധിക മെമ്മറി ആവശ്യത്തിനും ഉപയോഗിക്കുന്നു.
ഐബിഎം പവർ9 പ്രോസസ്സറുകളാണ് സിപിയു.
എൻവിഡിയയുടെ വോൾട്ട പ്രോസസ്സറുകൾ ജിപിയു ആയി ഉപയോഗിച്ചിരിക്കുന്നു.
ഇവ എൻവിഡിയയുടെ എൻവിലിങ്ക് എന്ന അതിവേഗ കണക്റ്റിവിറ്റിസംവിധാനമുപയോഗിച്ച് ബന്ധിപ്പിച്ചിരിക്കുന്നു.
ഇത് വിവിധോദ്യേശ കമ്പ്യൂട്ടിംഗ് മോഡൽ സാദ്ധ്യമാക്കിയിരിക്കുന്നു.
അതിവേഗ ഡാറ്റ ട്രാൻസ്ഫർ ഉറപ്പാക്കാനായി നോഡുകൾ നോൺ-ബ്ലോക്കിംഗ് ഫാറ്റ്-ഫ്രീ ടോപ്പോളജി ഉപയോഗിച്ച് ബന്ധിപ്പിച്ചിരിക്കുന്നു.
200 ജിബിപിഎസ് ആണ് നെറ്റ്‍വർക്കിന്റെ വേഗത.
റെഡ്ഹാറ്റ് എന്റർപ്രൈസ് ലിനക്സാണ് ഇതിൽ ഉപയോഗിച്ചിരിക്കുന്ന ഓപ്പറേറ്റിംഗ് സിസ്റ്റം.
ഇതും കാണുക ടൈറ്റാൻ സൂപ്പർ കമ്പ്യൂട്ടർ - OLCF-3 സിയെറ സൂപ്പർ കമ്പ്യൂട്ടർ - a similar POWER9 NVLink system ഫ്രോണ്ടിയർ സൂപ്പർ കമ്പ്യൂട്ടർ - OLCF-5 ടോപ്പ്500 ഓപ്പൺ ബിഎംസി റെഡ്ഹാറ്റ് ലിനക്സ് അവലംബങ്ങൾ
സമ്മോഹനം ഇംഗ്ലീഷ് വിലാസം https://ml.wikipedia.org/wiki/Sammohanam
സി.പി. പത്മകുമാർ സംവിധാനവും നിർമ്മാണവും നിർവഹിച്ച് 1994-ൽ പുറത്തിറങ്ങിയ മലയാളചലച്ചിത്രമാണ് സമ്മോഹനം (Enchantment).
മുരളി , നെടുമുടി വേണു , അർച്ചന എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
ബാലകൃഷ്ണൺ  മങ്ങാടിന്റെ ഋതുഭേദങ്ങൾ എന്ന കഥയെ ആസ്പദമാക്കിയാണ് ചിത്രം എടുത്തിരിക്കുന്നത്.
1995-ലെ എഡ്വിൻബെർഗ് അന്താരാഷ്ട്ര ചലച്ചിത്രമേളയിൽ "ബെസ്റ്റ് ഓഫ് ദി ഫെസ്റ്റ്" പുരസ്ക്കാരത്തിന് സമ്മോഹനം അർഹമായി.
അഭിനേതാക്കൾ മുരളി നെടുമുടി വേണു അർച്ചന ശരത്ത് ബാലകൃഷ്ണൻ കെ.പി.എ.സി. ലളിത ബിന്ദു പണിക്കർ കുക്കു പരമേശ്വരൻ അവലംബം ↑ http://www.malayalasangeetham.info/m.php?1437 ↑ പുറത്തേക്കുള്ള കണ്ണികൾ സമ്മോഹനം ഇന്റർനെറ്റ് മൂവി ഡാറ്റാബേസിൽ സമ്മോഹനം – മലയാളസംഗീതം.
ഇൻഫോ The Hindu article Archived 2012-11-09 at the Wayback Machine .
Cinemalayalam article Archived 2010-06-21 at the Wayback Machine .
സമ്മാനം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sammanam
സുന്ദർ ദാസ് സംവിധാനം ചെയ്ത്, മനോജ് കെ ജയൻ , മഞ്ജു വാര്യർ പ്രധാന വേഷങ്ങളിൽഅഭിനയിച്ച1997 -ൽ പുറത്തിറങ്ങിയ മലയാള ചലച്ചിത്രമാണ് സമ്മാനം .
കൈതപ്രം- ജോൺസൺ സംഘം സംഗീതമൊരുക്കി അഭിനേതാക്കൾ ക്ര.
താരം വേഷം 1 കൈതപ്രാം തിരുമേനി 2 മനോജ് കെ. ജയൻ വിശ്വനാഥൻ 3 മഞ്ജു വാര്യർ രാജലക്ഷ്മി 4 കലാഭവൻ മണി മൊയ്തീൻ 5 ബിന്ദു പണിക്കർ 6 കെ.ബി. ഗണേഷ് കുമാർ 7 കണ്ണൂർ ശ്രീലത അമിനുമ്മ 8 കവിയൂർ രേണുക സുഭദ്രമ്മ 9 മാള അരവിന്ദൻ രമേശൻ 10 മാമുക്കോയ 11 എൻ.എഫ്. വർഗ്ഗീസ് വാസുദേവൻ 12 സാലു കൂറ്റനാട് ശങ്കരൻകുട്ടി 13 വിഷ്ണുപ്രകാശ് ഗാനങ്ങൾ വരികൾ: കൈതപ്രം ഈണം: ജോൺസൺ നമ്പർ.
പാട്ട് പാട്ടുകാർ രാഗം 1 ദേവി എന്നും നീയെൻ കെ ജെ യേശുദാസ് , കെ എസ് ചിത്ര 2 മാമ്പുള്ളി മറുകുള്ള മിടുക്കി സുജാത മോഹൻ 3 ഞാലിപ്പുരയ്ക്കലെ ഞാവൽപ്പുരയ്ക്കലെ കലാഭവൻ മണി ,കോറസ്‌ 4 പൂവാൽ തുമ്പി കെ ജെ യേശുദാസ് ,കോറസ്‌ അവലംബം പുറംകണ്ണികൾ വിഡിയോ യൂട്യൂബിൽ സമ്മാനം ഇന്റർനെറ്റ് മൂവി ഡാറ്റാബേസിൽ
വൈവിധ്യമാർന്ന പോരാട്ട വിദ്യകൾ പ്രയോഗിച്ച് എതിരിടാവുന്ന ഒരു പോരാട്ട മത്സര ഇനമാണ് സമ്മിശ്ര ആയോധനകല (ഇംഗ്ലീഷ്: mixed martial arts [ MMA ]).
ഇതിൽ സ്‌ട്രൈക്കിങ്, ഗ്രാപ്ലിങ്, ഗ്രൗണ്ട് ഫയ്‌റ്റിംഗ്‌ എന്നിവ ഉൾപ്പെടുന്നു.
ബോക്സിങ് , ഗുസ്തി , ജൂഡോ , ജൂജിത്സു , കരാട്ടെ , മുഅയ് തായ് തുടങ്ങി ഏതു വിദ്യയും ഇതിൽ ഉപയോഗിക്കാം.
അൾട്ടിമേറ്റ് ഫൈറ്റിംഗ് ച്യാമ്പ്യൻഷിപ്പ് മത്സരമാണ് സമ്മിശ്ര ആയോധനകല എന്ന പദം കൊണ്ടുവന്നതും ഈ കായിക ഇനത്തെ ജനപ്രീയമാക്കിയതും.
ഇതു കൂടി കാണുക അൾട്ടിമേറ്റ് ഫൈറ്റിംഗ് ച്യാമ്പ്യൻഷിപ്പ് അവലംബം
സമ്മർ, ക്യോട്ടോ ഇംഗ്ലീഷ് വിലാസം https://ml.wikipedia.org/wiki/Summer,_kyoto
ഹിരോഷി ടോഡ സംവിധാനം ചെയ്ത ജപ്പാനീസ് ചിത്രമാണ് സമ്മർ, ക്യോട്ടോ .
2014 ലെ പത്തൊൻപതാമത് തിരുവനന്തപുരം അന്തർദേശീയ ചലച്ചിത്ര മേളയിൽ  മികച്ച സംവിധായകനുള്ള രജതചകോരത്തിന് ഈ ചിത്രതിതലൂടെ ടോഡ അർഹനായി.
ഇതിലെ പ്രധാനകഥാപാത്രങ്ങളായ നക്കിമുറ ദമ്പതിമാർ സുഗന്ധ സഞ്ചികൾ നിർമിച്ച് ഉപജീവനമാർഗ്ഗം കണ്ടെത്തുന്നവരാണ്.
തെരുവിൽ അനാഥനായിക്കണ്ട വൃദ്ധനെ മാനുഷിക പരിഗണന മാനിച്ച് സംരക്ഷിക്കുന്നു.
ആരോഗ്യം വീണ്ടെടുത്ത് നക്കിമുറാ ദമ്പതികളെ സഹായിക്കാനായി തെരുവിൽ ബാഗ് വിൽക്കാൻ പോകുന്ന വൃദ്ധൻ തിരിച്ചു വരാൻ വൈകുന്നു.
പിന്നീട് തിരിച്ചു വരുമ്പോഴുള്ള സംഭവ വികാസങ്ങളാൺ ചിത്രത്തിന്റെ പ്രമേയം.
പുരസ്കാരങ്ങൾ മികച്ച ഏഷ്യൻ ചിത്രത്തിനുള്ള നെറ്റ്പാക് പുരസ്കാരം (പത്തൊൻപതാമത് തിരുവനന്തപുരം അന്തർദേശീയ ചലച്ചിത്ര മേള, 2014) മികച്ച സംവിധായകനുള്ള രജതചകോരം (പത്തൊൻപതാമത് തിരുവനന്തപുരം അന്തർദേശീയ ചലച്ചിത്ര മേള, 2014) അവലംബം ↑ http://www.madhyamam.com/movies/node/1354%5Bപ്രവർത്തിക്കാത്ത+കണ്ണി%5D
സമ്മോമ വസ്തു ഇംഗ്ലീഷ് വിലാസം https://ml.wikipedia.org/wiki/Psammoma_body പാപ്പില്ലറി തൈറോയ്ഡ് അർബുദത്തിലെ സമ്മോമ വസ്തു
ശരീരകലകളിലെ കാൽസ്യത്തിന്റെ ഉരുണ്ട രൂപത്തിലുള്ള അടിഞ്ഞുകൂടലിനെയാണ് സമ്മോമ വസ്തുക്കൾ ( ഇംഗ്ലീഷ് : Psammoma bodies) എന്ന് പറയുന്നത്.
ഇവ മൈക്രോസ്കോപ്പിലൂടെയേ ദൃശ്യമാവൂ.
ഗ്രീക്ക് ഭാഷയിലെ 'മണൽ' എന്നർഥം വരുന്ന 'സമ്മോസ്' എന്ന വാക്കിൽ നിന്നാണ് ഈ പേരിന്റെ ഉദ്ഭവം.
സമ്മോമ വസ്തുക്കൾ മുലഞെട്ടിന്റെ ആകാരത്തിലുള്ളവയാണ്.
കോശങ്ങൾക്ക് കേടുപാടുകൾ സംഭവിക്കുമ്പോഴോ, അർബുദം ബാധിക്കുമ്പോഴോ ആണ് സാധാരണഗതിയിൽ സമ്മോമ വസ്തുക്കൾ ബയോപ്സിയിൽ ദൃശ്യമാവുക.
താഴെപ്പറയുന്ന രോഗങ്ങളിൽ സമ്മോമ വസ്തുക്കൾ സൂക്ഷ്മദർശിനിയിലൂടെ ദൃശ്യമാകും : പാപ്പില്ലറി തൈറോയ്ഡ് അർബുദം പാപ്പില്ലറി വൃക്ക അർബുദം അണ്ഡാശയ പാപ്പില്ലറി സിസ്റ്റഡിനോമ മെനിങ്ഗോമ മീസോതീലിയോമ (പെരിടോണിയത്തിന്റെയോ, പ്ലൂറയുടെയോ‌) സൊമാറ്റോസ്റ്റാറ്റിനോമ പ്രൊലാക്ടിനോമ മെലനോട്ടിക് ഷ്വാനോമ മെലനോട്ടിക് മറുക് (naevus) ഇതും കാണുക ആഷ്കോഫ് വസ്തു നെഗ്രി വസ്തു നക്ഷത്ര വസ്തു പുറത്തേക്കുള്ള കണ്ണികൾ മെനിങ്ഗോമ Archived 2002-01-23 at Archive.is തൈറോയ്ഡ് അർബുദം Archived 2006-01-10 at the Wayback Machine .
എൻഡൊമെട്രിയോസിസ് Archived 2012-07-17 at the Wayback Machine .
മെനിങ്ഗോമയിലെ സമ്മോമ വസ്തുക്കൾ അവലംബം
വടാട്ടുപാറ
വടാട്ടുപാറ എറണാകുളം ജില്ലയിലെ കോതമംഗലം താലൂക്കിൽ കുട്ടമ്പുഴ പഞ്ചായത്തിന്റെ കീഴിലുള്ള ഒരു  ഒരു ചെറുഗ്രാമമാണ്.
പിണ്ടിമന , ഭൂതത്താൻകെട്ട് എന്നിവയാണ് വടാട്ടുപാറയുടെ സമീപസ്ഥങ്ങളായ ഗ്രാമങ്ങൾ.
ഏറ്റവുമടുത്തുള്ള പട്ടണങ്ങളിൽ, കോതമംഗലം , തൊടുപുഴ , പെരുമ്പാവൂർ , മൂവാറ്റുപുഴ എന്നിവ ഉൾപ്പെടുന്നു.
ഗ്രാമ്യ സൗന്ദര്യത്തിന്റെ റാണി എന്നറിയപ്പെടുന്ന വടാട്ടുപാറ ഗ്രാമം പെരിയാറിന്റെ വശ്യമനോഹാരിത കൊണ്ട് സമ്പുഷ്ടമാണ്.
കോതമംഗലത്തുനിന്ന് 16 കിലോമീറ്റർ അകലെ സ്ഥിതിചെയ്യുന്ന ഈ ഗ്രാമത്തിൽനിന്നു തട്ടേക്കാടിലേയ്ക്ക് 16 കിലോമീറ്ററും ഭൂതത്താൻകെട്ടിലേയ്ക്ക് 14 കിലോമീറ്ററും  ദൂരമാണുള്ളത്.
ഏഷ്യൻ ആന , ബംഗാൾ കടുവ , ചാമ്പൽ മലയണ്ണാൻ തുടങ്ങി വൈവിധ്യമാർന്ന ജീവജാലങ്ങളെ ഇവിടെയുള്ള വനമേഖലകളിൽ കണ്ടുവരുന്നു.
എറണാകുളം ജില്ലയിലെ ഒരു മികച്ച വാരാന്ത്യ വിനോദ സഞ്ചാരകേന്ദ്രമായി അറിയപ്പെടുന്ന വടാട്ടുപാറയിലെ പ്രകൃതിഭംഗിയും വനമേഖലകളിലെ വൈവിധ്യമാർന്ന സസ്യ ജന്തുജാലങ്ങളും സന്ദർശകർക്ക് കാഴ്ചയുടെ പുത്തൻ അനുഭവങ്ങൾ സമ്മാനിക്കുന്നു.
വടിവേലു ഇംഗ്ലീഷ് വിലാസം https://ml.wikipedia.org/wiki/Vadivelu
തമിഴ് ചലച്ചിത്ര മേഖലയിലെ ഒരു ഹാസ്യനടനാണ് വടിവേലു (ജനനം: ഒക്ടോബർ 10, 1960).
2000 നു ശേഷം  തന്റെ സഹനടനായ വിവേകിനോടൊപ്പം ധാരാളം തമിഴ് ചലച്ചിത്രങ്ങളിൽ മികച്ച ഹാസ്യ വേഷങ്ങൾ ചെയ്തു.
വടിവേലു ജനിച്ചത് തമിഴ് നാട്ടിലെ മദുര ജില്ലയിലാണ്.
വൈകൈ പുയൽ എന്ന് വടിവേലുവിനെ വിശേഷിപ്പിക്കാറുണ്ട്.
മദുരയിലൂടെ ഒഴുകുന്ന ഒരു പുഴയാണ് വൈകൈ.
പുയൽ എന്ന തമിഴ് വാക്കിന് കൊടുംകാറ്റ് എന്നാണ് അർത്ഥം.
കൗണ്ടർമണി - സെന്തിൽ ഹാസ്യദ്വയത്തിന്റെകൂടെ സിനിമയിൽ ഹാസ്യം അവതരിപ്പിച്ചുകൊണ്ടാണ് വടിവേലു തന്റെ അഭിനയജീവിതം തുടങ്ങുന്നത്.
കാതലൻ എന്ന എസ്. ഷങ്കറിന്റെ ചിത്രത്തിൽ പ്രഭുദേവയുടെ കൂടെ അഭിനയിച്ച കഥാപാത്രം ശ്രദ്ധിക്കപ്പെട്ടതോടുകൂടി വടിവേലു സിനിമയിൽ തിരക്കുള്ള ഒരു താരമായി.
തന്റെ തനതായ മദുര തമിഴ് ചുവയുള്ള സംസാരരീതി തനി ഗ്രാമീണ കഥാപാത്രങ്ങൾക്ക് അനുയോജ്യമായതുകൊണ്ട് ഗ്രാമീണാന്തരീക്ഷമുള്ള ഒരുപാട് ചിത്രങ്ങൾ പിൽകാലത്ത് വടിവേലുവിനെ തേടി വന്നു.
ശുദ്ധനും മണ്ടനുമായ കഥാപാത്രങ്ങളാണ് വടിവേലു അധികവും അവതരിപ്പിക്കാറുള്ളത്.
ഈ കഥാപാത്രങ്ങൾ മറ്റുള്ളവരുടെ ചെയ്തികൾമൂലം കുഴപ്പങ്ങളിൽ ചെന്നുചാടുന്നു.
ഭാരതി കണ്ണമ്മ , വെട്രി കൊടി കാറ്റ് , വിന്നർ , ചന്ദ്രമുഖി എന്നീ ചിത്രങ്ങളിലെ കഥാപാത്രങ്ങൾ വടിവേലുവിനെ തമിഴ് സിനിമാപ്രേക്ഷകരുടെ ഇടയിൽ പ്രിയങ്കരനാക്കി.
തന്റെ സിനിമകളിൽ പാടിഅഭിനയിക്കാറുമുണ്ട് വടിവേലു.
എട്ടണ ഇരുന്താൽ , കുണ്ടക്ക മണ്ടക്ക എന്നീ ജനപ്രീതിയാർജിച്ച ഗാനങ്ങൾ അവയിൽ ചിലതാണ്.
ഇംസൈ അരസൻ 23-ആം പുലികേശി എന്ന ചിത്രമാണ് വടിവേലു നായകനായി അഭിനയിച്ച ആദ്യ ചിത്രം.
ഈ ചിത്രം സാമ്പത്തികമായി വൻവിജയം നേടുകയുണ്ടായി.
വടിവേലു ഇരട്ടവേഷത്തിലാണ് ഈ സിനിമയിൽ അഭിനയിച്ചത്.
സഹോദരന്മാരായ ഈ രണ്ട് കഥാപാത്രങ്ങളിൽ ഒരാൾ പേടിത്തൊണ്ടനായ ഒരു രാജാവും, മറ്റേയാൾ മറ്റൊരിടത്ത് ജനിച്ച് വളർന്ന ധൈര്യശാലിയായ ഒരു യുവാവുമാണ്.
ചില പ്രത്യേക സാഹചര്യങ്ങളിൽ ഒരാൾക്ക് മറ്റേയാളായി അഭിനയിക്കേണ്ടി വരുന്നതാണ് ചിത്രത്തിന്റെ പ്രമേയം.
ഈ സിനിമയ്ക്ക് ശേഷം ഇന്ദിരലോകത്തിൽ ഞാൻ അഴകപ്പൻ എന്ന ഒരു സിനിമയിൽ വടിവേലു വീണ്ടും നായകനായി അഭിനയിച്ചുവെങ്കിലും ഈ സിനിമ വിജയിച്ചില്ല.
വിവാദങ്ങൾ 2008-ൽ വീടിനുണ്ടായ ആക്രമണം
2008 സെപ്റ്റംബർ 21-ന് സാലിംഗ്രാമത്തിലുള്ള വടിവേലുവിന്റെ വീട് ആക്രമിക്കപ്പെട്ടു.
ആക്രമികൾ വീട്ടിലേയ്ക്ക് കല്ലുകൾ എറിയുകയായിരുന്നു.
വീടിന്റെ ചില്ലുകൾക്കും വീട്ടുസാധനങ്ങൾക്കും ഇതിനാൽ കാര്യമായ നാശനഷ്ടങ്ങളുണ്ടായി.
വീട്ടിലെ ഒരു മുറിയിൽ പതുങ്ങിയിരുന്നാണ് വടിവേലു അക്രമത്തിൽ നിന്ന് രക്ഷപ്പെട്ടത്.
വിജയകാന്തുമായി പിണക്കത്തിലായിരുന്ന വടിവേലു, ഈ സംഭവത്തിൽ വിജയകാന്തിന്റെ പങ്കിനെ സംശയിച്ചിരുന്നു.
തന്നെ വിജയകാന്ത് ആക്രമിക്കാൻ ശ്രമിച്ചുവെന്ന് മുൻപ് വടിവേലു കൊടുത്ത കേസിന്റെ അന്തിമവിധി സെപ്റ്റംബർ 22-ന് വരാനിരിക്കെയാണ് ഈ ആക്രമണം എന്നതുകൊണ്ടാണ് ഇങ്ങനെ ഒരു സംശയം ഉണ്ടായത്.
എന്നാൽ ആക്രമികൾ അജിത്തിന്റെ ചിത്രമുള്ള വെള്ളവസ്ത്രം ധരിച്ചിരുന്നതും, അജിത്തിനുവേണ്ടി മുദ്രാവാക്യം വിളിച്ചതും അജിത്തിനെതിരേയും സംശയം ഉണ്ടാകാൻ വഴിയൊരുക്കി.
എന്നാൽ ഈ സംഭവത്തിലുള്ള പങ്ക് അജിത്തിന്റെ മാനേജർ പിന്നീട് നിഷേധിച്ചു.
വിജയകാന്തിനെതിരേ പിന്നീട് വടിവേലു ഈ ആക്രമണങ്ങൾ നടത്തിയെന്നാരോപിച്ച് കേസ് കൊടുക്കുകയുണ്ടായി.
അടുത്ത തിരഞ്ഞെടുപ്പിൽ വിജയകന്തിനെതിരേ മത്സരിക്കുമെന്നും വിജയകാന്തിനെ ഒരു പാഠം പഠിപ്പിക്കുമെന്നും വടിവേലു ഇതിനെത്തുടർന്ന് പ്രഖ്യാപിച്ചു.
എന്നാൽ മറ്റുള്ളവരുടെ തെറ്റായ പ്രലോഭനങ്ങളിൽപ്പെട്ടാണ് വടിവേലു ഇങ്ങനെയൊക്കെ ചെയ്യുന്നതെന്നായിരുന്നു വിജയകാന്തിന്റെ പ്രതികരണം.
അജിത്തിന് ഇക്കാര്യത്തിലുള്ള പങ്കിനെക്കുറിച്ച് പ്രതികരിക്കാൻ വിജയകാന്ത് തയ്യാറായില്ല .
തമിഴ്നാടിന്റെ ഭാവി മുഖ്യന്ത്രിക്കെതിരേ പ്രവർത്തിച്ചാൽ ഇനിയും തങ്ങൾ ആക്രമിക്കുമെന്ന് പ്രഖ്യാപിച്ചാണ് അന്ന് അക്രമികൾ മടങ്ങിയത്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Vadivelu Vadivelu Archived 2006-05-09 at the Wayback Machine .
at Allmovie MovieDost: Vadivelu
വടശ്ശേരി പരമേശ്വരൻ ഇംഗ്ലീഷ് വിലാസം https://ml.wikipedia.org/wiki/Vadassery_Parameswaran
കേരളീയ ഗണിതശാസ്‌ത്രത്തിലെ ഏറ്റവും വലിയ ആധാരഗ്രന്ഥമായി അറിയപ്പെടുന്ന ദൃഗ്ഗണിതം രചിച്ച പ്രതിഭയാണ്‌ വടശ്ശേരി പരമേശ്വരൻ .
1431 ലാണ് പരമേശ്വരൻ ദൃഗ്ഗണിതമെഴുതിയത് എന്ന് ഗ്രന്ഥത്തിൽ തന്നെ സൂചനയുണ്ട്.
ആര്യഭടീയ ഗണിതത്തെ അടിസ്ഥാനമാക്കിയാണ് ദൃഗ്ഗണിതം രചിക്കപ്പെട്ടത്.
ഇദ്ദേഹം പ്രമുഖ ജ്യോതി ശാസ്തജ്ഞനായിരുന്ന നീലകണ്ഠ സോമയാജിയുടെ ഗുരുവിന്റെ പിതാവായിരുന്നു.
ടെലസ്‌കോപ്പുകളോ മറ്റ്‌ നിരീക്ഷണ സംവിധാനങ്ങളോ ഇല്ലാത്ത പതിനാലാം നൂറ്റാണ്ടിൽ ഇദ്ദേഹം ഗ്രഹങ്ങളെയും നക്ഷത്രങ്ങളെയും നിരീക്ഷണം നടത്തി.
മലപ്പുറം ജില്ലയിലെ പൊന്നാനി താലൂക്കിൽ ആലത്തൂർ ഗ്രാമത്തിലെ  വടശ്ശേരി ഇല്ലത്തിൽ 1360 -ലാണ്‌ വടശ്ശേരി പരമേശ്വരൻ നമ്പൂതിരി ജനിച്ചതു്.
ഗണിതപഠന പാരമ്പര്യമുള്ളതായിരുന്നു വടശ്ശേരി ഇല്ലം.
മുഹൂർത്തരത്‌നം , മുഹൂർത്തപദവി എന്നീ ഗ്രന്ഥങ്ങളുടെ കർത്താവായ തലക്കുളത്ത് ഗോവിന്ദഭട്ടതിരിയുടെ (1237-1295) ശിഷ്യനായിരുന്നു പരമേശ്വരന്റെ മുത്തച്ഛൻ.
അപൂർവ്വ പ്രതിഭാശാലിയായിരുന്ന സംഗമഗ്രാമ മാധവൻ , രുദ്രൻ തുടങ്ങിയവരായിരുന്നു പരമേശ്വരന്റെ അദ്ധ്യാപകർ.
പരമേശ്വരന്റെ മകൻ വടശ്ശേരി ദാമോദരനും (1410-1545) ഗണിതജ്ഞനായിരുന്നു.
നീലകണ്‌ഠ സോമയാജിയെന്ന മഹാഗണിതജ്ഞന്റെ ഗുരു വടശ്ശേരി ദാമോദരനായിരുന്നു.
1455-ൽ തൊണ്ണൂറ്റയഞ്ചാം വയസ്സിൽ വടശ്ശേരി പരമേശ്വരൻ അന്തരിച്ചു.
മാതാപിതാക്കളെപ്പറ്റി വിവരങ്ങളൊന്നും ലഭ്യമല്ല.
മറ്റൊരു ഗുരുനാഥനായി രുദ്രൻ എന്ന പേര് തന്റെ രചനകളിൽ പല പ്രാവശ്യം സൂചിപ്പിച്ചിട്ടുണ്ടെങ്കിലും, അദ്ദേഹത്തെ കുറിച്ചു് കൂടുതൽ വിവരങ്ങൾ ലഭ്യമല്ല.
കേരളം സംഭാവന ചെയ്‌ത ഏറ്റവും പ്രതിഭാശാലിയായ ഗണിതജ്ഞരിലൊരാളാണ്‌ വടശ്ശേരി പരമേശ്വരൻ.
ദൃഗ്ഗണിതം എന്നത്‌ വെറുമൊരു ഗ്രന്ഥം മാത്രമല്ല, ഒരു ഗണിതപദ്ധതി കൂടിയാണ്‌.
ജ്യോതിശാസ്‌ത്രത്തിൽ കൃത്യമായ ഗ്രഹനക്ഷത്ര ഗണനയ്‌ക്ക്‌ ഈ പദ്ധതി സഹായിക്കുന്നു.
ഭാരതീയജ്യോതിശാസ്‌ത്രത്തിന്‌ കേരളം സംഭാവന ചെയ്‌ത രണ്ട്‌ പ്രമുഖ ഗണിതരീതികളാണ് ദൃക്‌ ,.
പരഹിതം ആര്യഭടന്റെ ഗണിതരീതി ആസ്‌പദമാക്കി, ഗണനഫലങ്ങൾക്കു കൃത്യതയുണ്ടാക്കാൻ വേണ്ടി സൂക്ഷ്‌മായി നവീകരിച്ച പദ്ധതികളാണ്‌ പരഹിതവും ദൃക്കും.
പരഹിതസമ്പ്രദായം
തിരുനാവായ സ്വദേശിയായ ഹരിദത്തൻ (എഡി 650 - 700) എന്ന ഗണിതജ്ഞൻ എഡി.
683-ൽ ആവിഷ്‌ക്കരിച്ചതാണ്‌ പരഹിതപദ്ധതി.
ആര്യഭടന്റെ ഗണിതരീതികളിലെ പോരായ്‌മകൾ തിരുത്തി സൂക്ഷ്‌മമാക്കിയതാണ്‌ ഇത്‌.
മഹാമാർഗനിബന്ധനം , ഗ്രഹാചാരനിബന്ധനം എന്നീ സംസ്‌കൃതകൃതികൾ വഴി ഹരിദത്തൻ പരഹിതസമ്പ്രദായം അവതരിപ്പിച്ചു.
ഇതിൽ മാഹാമാർഗനിബന്ധനം ഇതുവരെ കണ്ടെത്താൻ ചരിത്രകാരൻമാർക്കായിട്ടില്ല.
കേരളത്തിൽ ജ്യോതിശാസ്‌ത്രപഠനവും നക്ഷത്രനിരീക്ഷണവും വ്യാപകമാക്കാൻ ഹരിദത്തന്റെ സംഭാവന സഹായിച്ചു.
തമിഴ്‌നാട്ടിലും ആന്ധ്രപ്രദേശിലും പ്രചാരം ലഭിച്ച പരഹിതസമ്പ്രദായം, അറുന്നൂറ്‌ വർഷത്തോളം കേരളത്തിലെ ജ്യോതിശാസ്‌ത്രപഠനമേഖലയിൽ ചോദ്യംചെയ്യപ്പെടാതെ തുടർന്നു.
ദൃക് സമ്പ്രദായം
പക്ഷേ, പരഹിതസമ്പ്രദായത്തിലും പിഴവുകളുണ്ടായിരുന്നു.
അവ പരിഹരിക്കാനാണ്‌ വടശ്ശേരി പരമേശ്വരൻ 1430-ൽ ദൃക്‌ സമ്പ്രദായത്തിന്‌ രൂപം നൽകിയത്‌.
നിലവിലുണ്ടായിരുന്ന ഗണിതക്രിയകളുടെ വീഴ്‌ചകളും അവയ്‌ക്കുള്ള കാരണങ്ങളും വർഷങ്ങളോളമെടുത്ത്‌ പഠിക്കുകയും, അരനൂറ്റാണ്ടിലേറെ വാനനിരീക്ഷണം നടത്തുകയും ഗ്രഹണം , ഗ്രഹയോഗം തുടങ്ങിയവയുമായി ബന്ധപ്പെടുത്തി തന്റെ നിഗമനങ്ങൾ പരീക്ഷിക്കുകയും ചെയ്‌താണ്‌ അദ്ദേഹം ദൃഗ്ഗണിതം രചിച്ചതെന്ന്‌ നീലകണ്‌ഠ സോമയാജി തന്റെ ആര്യഭടീയഭാഷ്യത്തിൽ സാക്ഷ്യപ്പെടുത്തുന്നു.
ഓരോ ഗ്രഹത്തിന്റെയും വിവിധ കാലങ്ങളിലെ സ്ഥാനം കൃത്യമായി നിർണയിക്കാനുള്ള ഗണിതരീതി പരമേശ്വരൻ ഈ ഗ്രന്ഥത്തിൽ അവതരിപ്പിച്ചിരിക്കുന്നു.
നഷ്ടപ്പെട്ടുവെന്നു കരുതിയിരുന്ന ദൃഗ്ഗണിതത്തിന്റെ താളിയോലകൾ കണ്ടെത്തിയത്‌ പ്രശസ്‌ത പണ്ഡിതൻ കെ.വി.ശർമയാണ്‌ .
പക്ഷേ, ഈ മഹാഗ്രന്ഥത്തെക്കുറിച്ചോ അത്‌ രചിച്ച വടശ്ശേരി പരമേശ്വരനെപ്പറ്റിയോ അറിയുന്ന മലയാളികൾ കുറവാണ്‌.
ഗണിതത്തിലും ജ്യോതിശാസ്‌ത്രത്തിലുമായി മുപ്പതിലധികം ഗ്രന്ഥങ്ങൾ വടശ്ശേരി പരമേശ്വരൻ രചിച്ചു എന്നാണ്‌ കരുതുന്നത്‌.
ദൃഗ്ഗണിതം (1430),
മൂന്നുകൃതികൾ ഉൾപ്പെട്ട ഗോളദീപിക (1443), ഗ്രഹണാഷ്ടകം , ഗ്രഹണമണ്ഡനം , ഗ്രഹണന്യായദീപിക , ചന്ദ്രഛായാഗണിതം , വാക്യകാരണം എന്നിവ പരമേശ്വരൻ രചിച്ച മൗലിക കൃതികളാണ്‌.
ആര്യഭടീയം (ഭടദീപിക), മഹാഭാസ്‌കരീയം , മഹാഭാസ്‌കരീയഭാഷ്യം , ലഘുഭാസ്‌കരീയം , സൂര്യസിദ്ധാന്തം , ലഘുമാനസം , ലീലാവതി തുടങ്ങിയ കൃതികളുടെ വ്യാഖ്യാനവും അദ്ദേഹം തയ്യാറാക്കി.
പരമേശ്വരൻ രചിച്ച വാക്യദീപിക , ഭാദീപിക എന്നീ കൃതികൾ ഇതുവരെ കണ്ടുകിട്ടിയിട്ടില്ല.
ആചാരസംഗ്രഹം , ജാതകപദ്ധതി , സദ്‌വർഗഫലം തുടങ്ങി ഒട്ടേറെ കൃതികൾ വേറെയും അദ്ദേഹത്തിന്റേതായിട്ടുണ്ട്‌.
വടശ്ശേരിക്കര ഗ്രാമപഞ്ചായത്ത്
പത്തനംതിട്ട ജില്ലയിലെ റാന്നി താലൂക്കിലെ റാന്നി ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 59.59 ചതുരശ്ര കിലോമീറ്റർ വിസ്തൃതിയുള്ള വടശ്ശേരിക്കര ഗ്രാമപഞ്ചായത്ത് .
അതിരുകൾ തെക്ക്‌ - മലയാലപ്പുഴ പഞ്ചായത്ത് വടക്ക് -പെരുനാട്, നാരാണം മൂഴി, റാന്നി, പഴവങ്ങാടി പഞ്ചായത്തുകൾ കിഴക്ക് - ചിറ്റാർ പഞ്ചായത്ത് പടിഞ്ഞാറ് - മൈലപ്ര,റാന്നി പഞ്ചായത്തുകൾ വാർഡുകൾ സ്ഥിതിവിവരക്കണക്കുകൾ ജില്ല പത്തനംതിട്ട ബ്ലോക്ക് റാന്നി വിസ്തീര്ണ്ണം 59.59 ചതുരശ്ര കിലോമീറ്റർ ജനസംഖ്യ 21,853 പുരുഷന്മാർ 10,789 സ്ത്രീകൾ 11,064 ജനസാന്ദ്രത 369 സ്ത്രീ : പുരുഷ അനുപാതം 1025 സാക്ഷരത 95.36% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/vadaserikarapanchayat%5Bപ്രവർത്തിക്കാത്ത+കണ്ണി%5D Census data 2001
വടവുകോട് ബ്ലോക്ക് പഞ്ചായത്ത്
എറണാകുളം ജില്ലയിൽ കുന്നത്തുനാട് താലൂക്കിലാണ് 185.95 ചതുരശ്രകിലോമീറ്റർ വിസ്തീർണ്ണമുള്ള വടവുകോട് ബ്ളോക്ക് പഞ്ചായത്ത് സ്ഥിതി ചെയ്യുന്നത്.
1961 ഒക്ടോബറിലാണ് ഈ ബ്ളോക്ക് രൂപീകൃതമായത് അതിരുകൾ കിഴക്ക് -മൂവാറ്റുപുഴ ബ്ളോക്ക് വടക്ക് - കൂവപ്പടി, വാഴക്കുളം ബ്ളോക്കുകൾ തെക്ക്‌ - പാമ്പാക്കുട, മുളന്തുരുത്തി ബ്ളോക്കുകൾ പടിഞ്ഞാറ് - ഇടപ്പള്ളി, മുളന്തുരുത്തി ബ്ളോക്കുകൾ ഗ്രാമപഞ്ചായത്തുകൾ
വടവുകോട് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
പൂത്തൃക്ക ഗ്രാമപഞ്ചായത്ത് തിരുവാണിയൂർ ഗ്രാമപഞ്ചായത്ത് വടവുകോട് പുത്തൻകുരിശ് ഗ്രാമപഞ്ചായത്ത് മഴുവന്നൂർ ഗ്രാമപഞ്ചായത്ത് കുന്നത്തുനാട് ഗ്രാമപഞ്ചായത്ത് ഐക്കരനാട് ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല എറണാകുളം താലൂക്ക് കുന്നത്തുനാട് വിസ്തീര്ണ്ണം 105.95 ചതുരശ്ര കിലോമീറ്റർ ജനസംഖ്യ 138,974 പുരുഷന്മാർ 70,245 സ്ത്രീകൾ 68,729 ജനസാന്ദ്രത 747 സ്ത്രീ : പുരുഷ അനുപാതം 978 സാക്ഷരത 90.83% വിലാസം
വടവുകോട് ബ്ളോക്ക് പഞ്ചായത്ത് കോലഞ്ചേരി-682311 ഫോൺ : 0484-2760249 ഇമെയിൽ : bdovadavucode@rediffmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/vadavucodeblock Archived 2010-09-24 at the Wayback Machine .
വടശ്ശേരിക്കര ഇംഗ്ലീഷ് വിലാസം https://ml.wikipedia.org/wiki/Vadaserikara
9°20′15″N 76°49′40″E ﻿ / ﻿ 9.33750°N 76.82778°E ﻿ / 9.33750; 76.82778 പത്തനംതിട്ട ജില്ലയിലെ റാന്നി താലൂക്കിലെ റാന്നി ബ്ലോക്കിൽ ഉൾപ്പെടുന്ന, പമ്പയാറിന്റെ തീരത്തുസ്ഥിതിചെയ്യുന്ന ഗ്രാമമാണ് വടശ്ശേരിക്കര .
ഈ സ്ഥലം, പത്തനംതിട്ട -ശബരിമല പാതയിൽ പത്തനംതിട്ടനഗരത്തിൽ നിന്ന് 12 കി.
മി. അകലെയാണ്.
59.59 ചതുരശ്ര കിലോ മീറ്റർ വിസ്തൃതിയുള്ള ഈ ഗ്രാമപഞ്ചായത്തിന് കിഴക്ക് ചിറ്റാർ പഞ്ചായത്തും വടക്ക് പെരുനാട്, നാരാണംമൂഴി, റാന്നി , പഴവങ്ങാടി എന്നീ പഞ്ചായത്തുകളും പടിഞ്ഞാറ് മൈലപ്ര, റാന്നി പഞ്ചായത്തുകളും തെക്ക് മലയാലപ്പുഴ പഞ്ചായത്തുമാണ് അതിരുകൾ തീർക്കുന്നത്.
പമ്പയാറും കല്ലാറും സംഗമിക്കുന്ന സ്ഥലം എന്ന ഖ്യാതിയാണ് വടശ്ശേരിക്കരയെ പ്രശസ്തമാക്കുന്നത്.
പമ്പയും കക്കാട്ടാറും കല്ലാറും വടശ്ശേരിക്കരയിലൂടെ ഒഴുകുന്നു.
ശബരിമലയുടേയും നിലയ്ക്കലിന്റേയും കവാടം എന്ന് വടശ്ശേരിക്കര അറിയപ്പെടുന്നു.
വടശ്ശേരി ഇല്ലത്തുകാർ പാർത്ത സ്ഥലം എന്നതിൽ നിന്നാണ് വടശ്ശേരിക്കര എന്ന പേരുണ്ടായതെന്ന് കരുതപ്പെടുന്നു.
കണ്ണൂർ ജില്ലയിലെ വടശ്ശേരി എന്ന ഇല്ലത്തുകാർ നൂറ്റാണ്ടുകൾക്കുമുമ്പുള്ള ഒരു പടയോട്ടകാലത്ത് പ്രാണരക്ഷയ്ക്കായി നാടുവിട്ട് നാഗർകോവിലിലെത്തി താമസിച്ചു.
പന്തളം രാജാവിന്റെ അഭ്യർത്ഥന പ്രാകാരം അവർ പിന്നീട് പത്തനംതിട്ടയിൽ താമസ്സമാക്കി.
പെരുന്നാട് ധർമ്മശാസ്താക്ഷേത്രം, മാടമൺ ഋഷികേശക്ഷേത്രം, പ്രയാർ മഹാവിഷ്ണു ക്ഷേത്രം എന്നിവിടങ്ങളിൽ കാരായ്മ അവകാശം ലഭിച്ച അവർക്ക് കല്ലാറിന്റെയും പമ്പയുടേയും സംഗമസ്ഥാനത്ത് കരമൊഴിവായി രണ്ടേക്കർ നാൽപ്പത്തിയെട്ട് സെന്റ് സ്ഥലം നൽകി.
അവിടെ ഈ ഇല്ലക്കാർ താമസിച്ചുപോരുന്നു.
പമ്പാനദിയുടെ തീരത്ത് ജലഗതാഗതം വഴി എത്തിക്കുന്ന മലഞ്ചരക്കും കാർഷികോൽപ്പന്നങ്ങളും ശേഖരിക്കുന്നതിനുള്ള സ്റ്റോറും ബംഗ്ളാവും പമ്പാനദീതീരത്ത് പണികഴിപ്പിച്ചിരുന്നു.
ബംഗ്ളാവ് നിന്ന ഈസ്ഥലത്തിന് ക്രമേണ ബംഗ്ളാംകടവ് എന്ന പേരുലഭിച്ചു.
അവലംബം Vadasserikara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വടശ്ശേരിക്കര പാലം
വടശ്ശേരിക്കര പാലം പത്തനംതിട്ട ജില്ലയിലെ റാന്നി താലൂക്കിലുള്ള വടശ്ശേരിക്കരയിൽ പമ്പാനദിക്കു കുറുകെയുള്ള പാലമാണിത്.
ബംഗ്ലാംകടവു പാലം എന്നാണിത് അറിയപ്പെടുന്നത്.
റാന്നിയിൽനിന്നും വടശ്ശേരിക്കരയ്ക്കുള്ള എളുപ്പവഴിയാണിത്.
, വടശ്ശേരിക്കര പാലത്തിനടുത്തുകൂടി പമ്പാനദി രണ്ടായി ഒഴുകുന്നു ↑ http://wikimapia.org/456372/ml/%E0%B4%AC%E0%B4%82%E0%B4%97%E0%B5%8D%E0%B4%B2%E0%B4%BE%E0%B4%82-%E0%B4%95%E0%B4%9F%E0%B4%B5%E0%B5%8D-%E0%B4%AA%E0%B4%BE%E0%B4%B2%E0%B4%82
വടശ്ശേരി ഇംഗ്ലീഷ് വിലാസം https://ml.wikipedia.org/wiki/Vadassery ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ ഏറനാട്‌ താലൂക്കിലെ കാവനൂർ എടവണ്ണ പഞ്ചായത്തുകളിൽ ഉൾപെട്ട, ചാലിയാർ തീരത്ത് സ്ഥിതിചെയ്യുന്ന ഒരു ഗ്രാമമാണ്‌ വടശ്ശേരി .
അധികവും ചെറിയ വരുമാനക്കാരും ഇടത്തരക്കാരുമുൾപെട്ട ഈ ഗ്രാമത്തിൽ കാര്യമായ വിദ്യാഭ്യാസ സ്ഥാപനങ്ങളോ വ്യവസായങ്ങളോ ഇല്ല.
നിരവധി ചെറു സംഘട്ടനങ്ങൾക്ക് സാക്ഷിയായ  ഈ ഗ്രാമം ഇരുപതാം നൂറ്റാണ്ടിലെ അവസാനത്തിൽ നടന്ന സുന്നി വിഭാഗത്തിലെ  ഇ.
കെ വിഭാഗവും എ.പി വിഭാഗവും തമ്മിൽ നടന്ന സംഘട്ടനങ്ങൾക്ക് പ്രസിദ്ധമാണ്.
ഇവിടെ ഗവൺമെൻറ് അപ്പർ പ്രൈമറി സ്കൂൾ ഉണ്ടായിരുന്നത് ഹയർ സെക്കണ്ടറിയിലേക്ക് അപ്ഗ്രേഡ്‌ ചെയ്യപ്പെട്ടു.
വടാ പാവ്
മഹാരാഷ്ട്രയിലെ ഒരു വെജിറ്റേറിയൻ ലഘുഭക്ഷണ വിഭവമാണ് വടാ പാവ് .
ബ്രെഡ് ബണ്ണിനുള്ളിൽ (പാവ്) നടുക്ക് വറുത്ത ഉരുളക്കിഴങ്ങ് അരിഞ്ഞത് വെച്ചാണ് ഇത് തയ്യാർ ചെയ്യുന്നത്.
ഉരുളക്കിഴങ്ങ് ചതച്ച് മല്ലിയിലയും പച്ചമുളകും ചേർത്ത് കുഴച്ച് മാവിൽ മുക്കി പൊരിച്ചെടുക്കുന്നതാണ് വട.
വടക്കൊപ്പം പാവിനിടയിൽ പുതിനയും മല്ലിയിലയും ചേർത്തുണ്ടാക്കിയ എരിവുള്ള പച്ച ചട്നി ഒഴിക്കും.
ഒപ്പം എണ്ണയിൽ മൂപ്പിച്ച വെളുത്തുള്ളിയും.
സാധാരണയായി ഒന്നോ അതിലധികമോ ചട്ണികളും പച്ചമുളകും ചേർത്താണ് ഇത് കഴിക്കുന്നത്.
മുംബൈയിൽ വിലകുറഞ്ഞ തെരുവ് ഭക്ഷണമായിട്ടാണ് ഇത് ഉത്ഭവിച്ചതെങ്കിലും ഇപ്പോൾ ഇത് ഇന്ത്യയിലുടനീളമുള്ള ഭക്ഷണ സ്റ്റാളുകളിലും റെസ്റ്റോറന്റുകളിലും നൽകുന്നു. 'ബോംബെ ബർഗർ ' എന്നും ഇതിനെ വിളിക്കുന്നു.
2017-ലെ ഏറ്റവും രുചികരമായ ഭക്ഷണമായി ലോകപ്രശസ്ത ബ്രിട്ടീഷ് ഷെഫും പാചക കോളമിസ്റ്റുമായ നിഗല്ല ലോസൺ തിരഞ്ഞെടുത്തത് മുംബൈ നിവാസികളുടെ ഇഷ്ടഭക്ഷണമായ വടാ പാവിനെയാണ്.
പതിനെട്ടാം നൂറ്റാണ്ടിന്റെ അവസാനത്തിലോ പത്തൊമ്പതാം നൂറ്റാണ്ടിന്റെ ആദ്യത്തിലോ മുംബൈയിലെ തുണിമിൽ ജോലിക്കാർക്കുള്ള ഭക്ഷണമായാണ് പാവിന്റെ അരങ്ങേറ്റം എന്നു പറയപ്പെടുന്നു.
ജോലിക്കാർക്ക് കുറഞ്ഞ സമയം കൊണ്ടു കഴിക്കാവുന്നതും അമിതമായി വയർ നിറയാത്തതുമായ ഒരു വിഭവമാണ് അവർക്ക് അനുയോജ്യമായിരുന്നത്.
ബൺ എന്ന അർഥം വരുന്ന pão എന്ന പോർട്ടുഗീസ് ഭാഷയിൽ നിന്നാണ് പാവ്   ഉത്ഭവിച്ചത്.
പാചകരീതി
ഉരുളക്കിഴങ്ങ് വേവിച്ച് തൊലി കളഞ്ഞ്‌ ഉടച്ചെടുക്കുക.
ഇഞ്ചി , വെളുത്തുള്ളി , പച്ചമുളക് എന്നിവ ചതച്ചെടുക്കുക.
ഒരു പാനിൽ ലേശം എണ്ണ ചൂടാക്കി കടുക്‌ പൊട്ടിക്കുക.
ഇതിലേക്ക് നേരത്തെ ചതച്ച് വെച്ച ഇഞ്ചി പച്ചമുളക് വെളുത്തുള്ളി കായം ഉപ്പ് എന്നിവ ചേർത്ത്‌ ഇളക്കുക.
പിന്നീട് ഉടച്ച് വെച്ച ഉരുളക്കിഴങ്ങ് കറിവേപ്പില , മല്ലിയില എന്നിവ ചേർത്ത്‌ വാങ്ങി വെച്ച് ചൂടാറിയത്തിനു ശേഷം ഉരുളകളാക്കി വെയ്ക്കുക.
മറ്റൊരു പാത്രത്തിൽ കടലമാവ് ഉപ്പ് മുളകുപൊടി എന്നിവ ആവശ്യത്തിനു വെള്ളം ചേർത്ത്‌ കുഴച്ചെടുക്കുക.
(അരിമാവ് പാകത്തിൽ) അടുപ്പിൽ വറുക്കാൻ ആവശ്യമായ എണ്ണ ചൂടാക്കാൻ വെക്കുക.
നേരത്തെ ഉരുട്ടി വെച്ച ഉരുളകൾ കടലമാവിൽ മുക്കി എണ്ണയിൽ വറുത്തെടുക്കുക .
പാചകക്കുറിപ്പിൽ നിരവധി വ്യത്യാസങ്ങളുണ്ട്.
ചട്ണി നിലക്കടല , പുളി , അല്ലെങ്കിൽ പുതിന , മല്ലി എന്നിവ ഉപയോഗിച്ച് നിർമ്മിക്കാം.